ແພດ​ໝໍ ໃຊ້​ເຄື່ອງ ​ເອັກ​ສ​ເຣ ເພື່ອ​ບົ່ງ​ບອກ ໂຣກ​ຫົວ​ໃຈ
ຄວາມ​ຫວັງ​ ຂອງ​ເທັກ​ໂນ​ຈີ​ໃໝ່​ນີ້ ແມ່ນ​ ມັນ​ສາ​ມາດ ເຮັດ​ໃຫ້​ພ​ວກ​ຄົນ​ເຈັບ ມີ​ກຳ​ລັງ​ໃຈ ທີ່ຈະເຮັດວຽກ ໄປສູ່ການປ້ອງກັນ ບັນຫາ ກ່ຽວກັບ ຫົວໃຈໃນອະນາຄົດ.
ນຶ່ງໃນຄວາມເຊື່ອໝັ້ນ ຂອງຂັ້ນຕອນ ການແກ້ໄຂບັນຫາທາງຄອມພິວເຕີ ແລະ ຂະ ບວນການວິເຄາະຂໍ້ມູນ ກໍແມ່ນຄວາມສາມາດຂອງມັນ ທີ່ຈະກັ່ນກອງ ຂໍ້ມູນໃໝ່ ອອກ ມາຈາກເທັກໂນໂລຈີເກົ່າ ຕົວຢ່າງເຊັ່ນ ບັນດາແພດໝໍ ຢູ່ມະຫາວິທະຍາໄລ ລອນ ດອນ ໃນນະຄອນ ອັອກສຝອດ ໄດ້ຄົ້ນຄິດວິທີ ທີ່ຈະທຳການຖ່າຍ ເອັກສເຣ ຫົວໃຈ ແບບປົກກະຕິ ແລະ ຄາດເດົາບັນຫາຂອງຫົວໃຈໄດ້ສຳລັບຫຼາຍໆປີລ່ວງໜ້າ ນັກ ຂ່າວວີໂອເອ ເຄວິນ ອີນັອກສ ມີລາຍງານເລື້ອງນີ້ ເຊິ່ງ ພຸດທະສອນ ຈະນຳລາຍລະ ອຽດມາສະເໜີທ່ານໃນອັນດັບຕໍ່ໄປ ຄວາມຫວັງຂອງເທັກໂນຈີໃໝ່ນີ້ ແມ່ນ ມັນສາມາດເຮັດໃຫ້ພວກຄົນເຈັບ ມີກຳລັງໃຈ ທີ່ຈະເຮັດວຽກ ໄປສູ່ການປ້ອງກັນບັນຫາ ກ່ຽວກັບ ຫົວໃຈໃນອະນາຄົດ ນີ້ແມ່ນວີທີທີ່ມັນເຮັດວຽກ: ປັດຈຸບັນນີ້ ການເອັກສເຣ ແມ່ນສາມາດບອກພວກຄົນເຈັບ ໄດ້ວ່າ ເຂົາເຈົ້າເປັນໂຣກເສັ້ນເລືອດຕີບ ທີ່ເປັນອັນຕະລາຍນັ້ນຫຼືບໍ່, ແຕ່ບອກບໍ່ໄດ້ຫຼາຍ ໄປກວ່ານັ້ນ ທ່ານ ຊາຣາລຳບອສ ແອນໂຕເນຍເດສ ຈາກມະຫາວິທະຍາໄລ ອັອກສຝອດ ກ່າວວ່າ “ຕອນນີ້ ຍ້ອນເທັກໂນໂລຈີໃໝ່ ພວກເຮົາຈຶ່ງສາມາດເຮັດໄດ້ ໄປຫຼາຍກວ່າສິ່ງດັ່ງກ່າວ ແລະ ສາມາດເວົ້າໄດ້ວ່າ ເຈົ້າບໍ່ມີເສັ້ນເລືອດຕີບຫຼາຍ ແຕ່ເສັ້ນເລືອດນັ້ນ ໄດ້ອັກເສບ ແລະ ການຕີບຂອງຫຼອດເລືອດກໍຈະຄ່ອຍໆປັບປຸງໃຫ້ດີຂຶ້ນ ໃນອີກ 5 ປີຕໍ່ໄປ ສະນັ້ນ ບາງເທື່ອ ຖ້າເຈົ້າສາມາດເລີ່ມເອົາຂະບວນການປ້ອງກັນໄດ້, ບາງທີເຈົ້າຈະເລີ່ມກິນຢາ, ກິນຢາພິເສດຕື່ມອີກ, ເພື່ອຫຼີກເວັ້ນການກໍ່ຕົວຂອງໄຂມັນຢູ່ໃນເສັ້ນເລືອດ, ເຊິ່ງແມ່ນ ພະຍາດ ” ບັນດານັກຄົ້ນຄວ້າເວົ້າວ່າ ຄວາມສາມາດທີ່ຈະລະບຸການອັກເສບຢູ່ອ້ອມຮອບເສັ້ນ ເລືອດລ່ວງໜ້າ ແມ່ນນະວັດຕະກຳໃໝ່ ໃນການຕໍ່ສູ້ ເພື່ອປ້ອງກັນໂຣກຫົວໃຈ ທ່ານ ຊາຣາລຳບອສ ກ່າວວ່າ “ສິ່ງທີ່ຫຍຸ້ງຍາກ ໃນການກວດຫາໂຣກໃນຫຼອດເລືອດ ຫົວໃຈ ແມ່ນການຫາວິທີ ທີ່ຈະລະບຸການອັກເສບໃນ ຫຼອດເລືອດຂອງຫົວໃຈ ຍ້ອນວ່າ ນີ້ແມ່ນສິ່ງທີ່ພວກເຮົາໄດ້ພະຍາຍາມ ທີ່ຈະບັນລຸໃນ 50 ປີທີ່ຜ່ານມາ ເພາະວ່າຖ້າເຈົ້າ ສາມາດທີ່ຈະບັນລຸການອັກເສບ ໃນຫຼອດເລືອດຂອງຫົວໃຈແລ້ວ ເຈົ້າກໍຈະສາມາດ ເວົ້າໄດ້ວ່າ ຫຼອດເລືອດເສັ້ນໃດຈະຜະລິດໄຂມັນ, ພະຍາດ, ເຊິ່ງຫຼອດເລືອດຈະເຮັດ ໃຫ້ເປັນໂຣກຫົວໃຈ ບັນດານັກຄົ້ນຄວ້າ ອັອກສຝອດ ເຊື່ອວ່າ ວຽກງານ ຂອງເຂົາເຈົ້າ ສາມາດທີ່ຈະບົ່ງ ບອກຈຳນວນຄົນໄດ້ ຫຼາຍເຖິງ 30,000 ຄົນ ຜູ້ທີ່ມີຄວາມສ່ຽງຕໍ່ການເປັນໂຣກຫົວໃຈ ທ່ານ ຊາຣາລຳບອສ ກ່າວວ່າ “ໃນ ອັງກິດ ພວກເຮົາມີຄົນເປັນໂຣກຫົວໃຈວາຍ 100,000 ຄົນ ໃນທຸກໆປີ ດ້ວຍເທັກໂນໂລຈີໃໝ່ນີ້, ເຖິງແມ່ນພວກເຮົາຈະຍັງບໍ່ໄດ້ ກະປະມານຕົວເລກທີ່ແນ່ນອນ ກ່ຽວກັບ ໂຣກຫົວໃຈທີ່ພວກເຮົາສາມາດປ້ອງກັນໄດ້ ເທື່ອນັ້ນກໍຕາມ, ແຕ່ພວກເຮົາກໍອາດມີຄວາມເປັນໄປໄດ້ ທີ່ຈະລະບຸຄົນໄດ້ເຖິງ 20 ຫຼື 30 ເປີເຊັນ ກ່ອນທີ່ເຂົາເຈົ້າຈະເປັນໂຣກຫົວໃຈ ຍ້ອນວ່າ ຄົນພວກນີ້ ແມ່ນຜູ້ທີ່ໄດ້ທຳ ການກວດເອັກສເຣ ທີ່ມີຢູ່ໃນສ່ວນນຶ່ງ ຂອງການປິ່ນປົວສຸຂະພາບ ການເປັນໂຣກຫົວໃຈ ແລະ ອຳມະພຶກນຳກັນ ແມ່ນສາເຫດທີ່ນຳໜ້າໝູ່ໃນການເສຍ ຊີວິດຢູ່ໃນທົ່ວໂລກ